**UNIVERZITET U SARAJEVU – FILOZOFSKI FAKULTET**

**Franje Račkog 1, Sarajevo**

**website:** <https://www.ff.unsa.ba>

**Na osnovu člana 20 a. Zakona o radu Federacije Bosne i Hercegovine („Službene novine Federacije BiH“ broj:** **26/16. i 89/18**. i 44/22), **člana 3., a u vezi sa članovima 6. i 7.**Uredbe o postupku prijema u radni odnos javnom sektoru na teritoriji Kantona Sarajevo („Službene novine Kantona Sarajevo“, broj: 19/21. i 10/22.), **člana 13. i 18. Jedinstvenog Pravilnika o radu Univerziteta u Sarajevu, broj: 02-89/19 od 19. 9. 2019. godine,** a u skladu sa Odlukom Vlade Kantona Sarajevo o davanju saglasnosti za popunu radnih mjesta na organizacionim jedinicama Univerziteta u Sarajevu, broj: 02-04-12820-30/23 od 20. 4. 2023. godine, (djelovodni broj protokola Fakulteta: 01/225 od 28. 4. 2023. godine) Univerzitet u Sarajevu – Filozofski fakultet, *raspisuje*

**JAVNI OGLAS**

**ZA PRIJEM U RADNI ODNOS**

**ZA RADNO MJESTO:**

1. **SAMOSTALNI REFERENT U UREDU DEKANA U SLUŽBI ZA PRAVNE, PERSONALNE I OPĆE POSLOVE –** 1 izvršilac, puno radno vrijeme, na neodređeno vrijeme, sa probnim radom od mjesec dana

**USLOVI:** Pored općih uslova utvrđenih Zakonom o radu („Službene novine FBiH“, broj: 26/16. i

89/18. i 44/22.), kandidati trebaju ispunjavati i sljedeće posebne uvjete:

*- IV stepen stručnosti društvenog smjera/upravno-administrativni tehničar i radno iskustvo od dvije na istim ili sličnim poslovima.*

**PRIPADAJUĆA OSNOVNA NETO PLAĆA 1.122,00** **KM** (u skladu sa Izmjenama i dopunama Kolektivnog ugovora za djelatnost visokog obrazovanja i nauke na Univerzitetu u Sarajevu, broj: 47/22.)

**RADNO VRIJEME:** 40 sati sedmično (puno radno vrijeme)

**MJESTO RADA**: Sarajevo, Franje Račkog 1

**OPIS POSLOVA:**

* vodi podsjetnik rasporeda obaveza dekana, prodekanâ i sekretara Fakulteta;
* po nalogu dekana, prodekanâ i sekretara Fakulteta obavještava članove komisija i Stručnog kolegija o održavanju sastanaka;
* prima i prosljeđuje telefonske i telefaks veze, te prima i šalje elektronsku poštu;
* vrši obradu teksta na računaru po nalogu dekana, prodekanâ i sekretara Fakulteta;
* planira raspored korištenja sala i evidentira korištenje učionica po podacima dostavljenim od strane Službe za nastavu, a uz saglasnost prodekanâ;
* planira raspored korištenja sala i evidentira korištenje učionica po podacima dostavljenim od strane Studentske službe, a uz saglasnost prodekanâ , za obavljanje provjera znjanja , ispita i odbrane magistarskih i doktorskih radova;
* koordinira izvršavanje dnevnih, sedmičnih i mjesečnih poslova i zadataka sa šefovima Službi na pripremi i izvođenju svih odobrenih ili planiranih manifestacija na Fakultetu;
* zaprima ulaznu pisanu (preko protokola Fakultet, kroz dostavnu knjigu) i elektronsku poštu (stara se o distribuciji iste), zaprima i vodi evidenciju o bolovanjima radnika, te sve druge službene dokumente i materijale za dekana, prodekane i sekretara Fakulteta;
* vodi, distribuira i arhivira, te redovno prati protok i izvršavanje obaveza iz cjelokupne dekanske korespodencije i drugih materijala;
* otvara putne naloge za radnike Fakulteta, te dostavlja zahtjev za odobrenje putnog naloga za dekana Fakulteta u Rektorat, za gostujuće profesore, a sve po nalogu dekana Fakulteta, te obavlja druge poslove vezane za njihov boravak na Fakultetu;
* prati gostovanja nastavnika sa domaćih i inostranih visokoškolskih ustanova, kao i drugih lica koja posjećuju Dekanat Filozofskog fakulteta;
* obavještava nastavnike i saradnike o deponiranju potpisa, te obavještava i vodi postupak potpisivanja ugovora nastavnika, saradnika i drugih radnika;
* po nalogu dekana Fakulteta obavještava institucije o aktivnostima Fakulteta;
* po nalogu dekana Fakulteta održava kontakte sa sredstvima javnog informiranja, obavještava medije o događajima na Fakultetu, te priprema i distribuira saopćenja za javnost;
* obavlja ostale poslove po nalogu dekana, prodekanâ, sekretara Fakulteta i šefa Službe.

**DOKUMENTACIJA KOJU SU KANDIDATI OBAVEZNI DOSTAVITI:**

* Svojeručno potpisanu prijavu na Javni oglas sa kontakt podacima (adresa, broj telefona i e-mail) sa tačnom naznakom pozicije/radnog mjesta na koju se prijavljuje, te popis dokumentacije koju kandidat prilaže uz prijavu na konkurs (obavezno upisati naziv radnog mjesta i na koverti);
* Svjedočanstvo/diplomu o završenoj srednjoj školi (SSS)-IV stepen stručnosti, sa svjedodžbama o završenim razredima - original ili ovjerenu fotokopiju;
* Prijevod/i gore naveden/ih svjedočanstva/a/diplome/a–original/e ili ovjerenu/e fotokopiju/e;
* Rješenje/a o priznatim inostranim svjedodžbama/diplomama o završenoj srednjoj školi (SSS), ukoliko su gore navedene diplome/a stečene – van područja BiH - original/e ili ovjerenu/e fotokopiju/e;
* Biografiju (CV);
* Izvod iz matične knjige rođenih – original ili ovjerenu fotokopiju;
* Uvjerenje o državljanstvu (ne starije od 6 mjeseci) – original ili ovjerenu fotokopiju;
* Uvjerenje/Potvrdu o ispunjavanju uslova za ostvarivanje prava prioriteta u zapošljavanju – original ili ovjerenu fotokopiju ne stariju od 6 mjeseci (više u dijelu „Napomene“);
* Prijavu prebivališta/boravišta u Kantonu Sarajevo, ne stariju od 3 mjeseca od dana izdavanja od nadležnog organa – original ili ovjerenu fotokopiju (dostavlja je lice koje ostvaruje prednost prilikom zapošljavanja u skladu sa posebnim zakonom – naziv naveden pod „Napomene“);
* Potvrdu o nezaposlenosti Službe za zapošljavanje Kantona Sarajevo ne stariju od datuma objave ovog Javnog oglasa - original ili ovjerenu fotokopiju (dostavlja je lice koje ima prednost prilikom zapošljavanja u skladu sa posebnim zakonom – naziv naveden pod „Napomene“);
* Dokaz da je kandidat zaposlen sa nižom stručnom spremom (obavezno navesti koja je to stručna sprema) od one koju posjeduje ili po osnovu Ugovora na određeno vrijeme, ne stariju od datuma objave ovog Javnog oglasa, u skladu sa Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20. i 27/21)- original ili ovjerenu fotokopiju.
* Potvrdu o radnom iskustvu u struci sa obaveznom naznakom stručne spreme sa kojom je kandidat obavljao/obavlja navedene poslove-original ili ovjerenu fotokopiju;
* Potvrdu/Uvjerenje o poznavanju rada na računaru - original ili ovjerenu fotokopiju;
* Potvrdu/Uvjerenje o poznavanju engleskog jezika ili drugog stranog jezika - original ili ovjerenu fotokopiju;

**NAPOMENE:**

* O datumu, vremenu i mjestu obavljanja pismenog i usmenog ispita kandidati će biti obaviješteni putem web stranice Univerziteta u Sarajevu - Filozofskog fakulteta (<https://www.ff.unsa.ba>), web stranice Univerziteta u Sarajevu (<https://www.unsa.ba>) u dijelu „Konkursi“ i putem e-maila, nakon zatvaranja Javnog oglasa.
* U skladu sa Zakonom o zaštiti ličnih podataka („ Službeni glasnik BiH, broj: 49/06., 76/11. i 89/11), imena kandidata se ne objavljuju.
* O konačnim rezultatima Javnog oglasa svi prijavljeni kandidati bit će pismeno obaviješteni.
* Rok za prijavu je 10 dana od dana objave Javnog oglasa u dnevnim novinama, web stranici Univerziteta u Sarajevu – Filozofskog fakulteta (<https://www.ff.unsa.ba>), web stranici Univerziteta u Sarajevu (<https://www.unsa.ba>) i web stranici JU „Služba za zapošljavanje Kantona Sarajevo“ (<https://szks.ba/posao/>).
* Na prijavi obavezno naznačiti adresu i kontakt telefon (poželjno i e-mail adresu).
* Nepotpune (prijave bez adrese i kontakt telefona), neblagovremene i neuredne prijave (kopije tražene dokumentacije koje nisu ovjerene) neće se uzeti u razmatranje.
* Ako kandidat ne pristupi pismenom ili usmenom ispitu, smatrat će se da je odustao od dalje procedure Javnog oglasa.
* Dokumentacija koju kandidati predaju na konkurs, ne vraća se, osim na pismeni zahtjev kandidata.
* Poslovnik o radu biti će objavljen na web stranici Univerziteta u Sarajevu – Filozofskog fakulteta <https://www.ff.unsa.ba> i web stranici Univerziteta u Sarajevu <https://www.unsa.ba> u dijelu „Konkursi“.
* Prilikom zapošljavanja prednost imaju lica utvrđena članom 23. Zakona o dopunskim pravima boraca-branitelja BiH („Službene novine Kantona Sarajevo, broj: 31/22.), odnosno Uredbom o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“, broj: 19/21.), Instrukcijom o bližoj primjeni kriterija vrednovanja prema Uredbi o Jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 38/20. i 28/21.), Uredbom o Jedinstvenim kriterijima i pravilima za zapošljavanje branilaca i članova njihovih porodica u institucijama u kantonu Sarajevo, gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20. i 27/21.), koju dokazuju odgovarajućim dokumentima (potvrda, rješenje, uvjerenje i sl.) koji se prilažuprilikom prijave na Javni oglas, pozivajući se na poseban zakon po kojem imaju prednost.
* Kandidat koji bude izabran, dužan je dostaviti Uvjerenje o zdravstvenoj sposobnosti i Uvjerenje da se protiv istog ne vodi krivični postupak**.**

**PROVJERA ZNANJA**

Sa kandidatima koji budu ispunjavali posebne uslove, obavit će se pismeni i usmeni ispit.

Kandidati mogu na Univerzitetu u Sarajevu – Filozofskom fakultetu preuzeti pitanja za ispit, a iste mogu pronaći i na web stranici Univerziteta u Sarajevu – Filozofskog fakulteta <https://www.ff.unsa.ba> i na web stranici Univerzitetu u Sarajevu https://www.unsa.ba

**Provjera znanja kandidata prijavljenih na javni konkurs izvršit će se iz sljedećih ispitnih**

**oblasti:**

* *Uredba o kancelarijskom poslovanju, organa uprave i službi za upravu FBiH* (Službene novine FBiH br.20/98)
* *Pravilnik o kancelarijskom poslovanju u Federaciji BiH* („Službene novine“, FBiH br.96/19.)
* *Zakon o arhivskoj djelatnosti Kantona Sarajevo* („Službene novine Kantona Sarajevo“, broj: 50/16.)
* *Pravilnik o kancelarijskom i arhivskom poslovanju Filozofskog fakulteta Univerziteta u Sarajevu, broj: 02-01/168 od 30. 5. 2017. godine*
* *Pravilnik o unutrašnjoj organizaciji i sistematizaciji radnih mjesta na Univerzitetu u Sarajevu – Filozofskom fakultetu, broj:02-18-14-1/21 od 20. 5. 2021. godine*

**OBAVJEŠTENJE ZA KANDIDATE**

Pitanja, listu propisa i literature iz oblasti iz koje će se polagati ispit (pismeni i usmeni), kandidati mogu preuzeti na protokolu Univerziteta u Sarajevu Filozofskog fakulteta, odnosno na web stranici Univerziteta u Sarajevu – Filozofskog fakulteta <https://www.ff.unsa.ba> i web stranici Univerziteta u Sarajevu <https://www.unsa.ba> u dijelu „Konkursi“.

\*Popis dokumentacije kojom se dokazuje status korisnika po predmetnoj Uredbi

|  |  |  |  |
| --- | --- | --- | --- |
| **Redni broj:** | **Pripadnost branilačkoj kategoriji** | **Naziv dokaza- dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | -Uvjerenje o statusu djeteta šehida-poginulog, umrlog i nestalog branioca  -Rješenje o priznatom pravu na porodičnu invalidninu za suprugu šehida- poginulog, umrlog i nestalog branioca i  -Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštitu  Grupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete:  a) ratnog vojnog invalida  b) dobitnika ratnog priznanja i odlikovanja  c) demobiliziranog branioca | Uvjerenje o statusu djeteta ratnog vojnog invalida  Rješenje o priznatom pravu na:  a) invalidninu  b) mjesečni novčani dodatak  c) uvjerenje o učešću u Oružanim snagama | a) i b) Općinska služba za boračko-invalidsku zaštitu  c) Grupa za pitanja evidencija iz oblasti vojne obaveze prema mjestu prebivališta |
| 6. |  |  |  |
|  | Supruga ratnog vojnog invalida | Uvjerenje (o statusu bračnog druga ratnog vojnog invalida, odnosno pripadnosti boračkoj populaciji - dokaz o statusu korisnika prava) | a)Općinska služba za boračko invalidsku zaštitu |
|  |  |  |  |
|  |  |  |  |

Prijave sa kraćom biografijom i sa traženom dokumentacijom dostavljaju se **lično na protokol** **Univerziteta u Sarajevu – Filozofskog fakulteta, u zatvorenoj koverti svakim radnim danom u periodu od 7:30 do 15:30, sati ili preporučeno putem pošte sa naznakom**

**„NE OTVARAJ - PRIJAVA NA JAVNI OGLAS NA RADNO MJESTO SAMOSTALNI REFERENT U UREDU DEKANA U SLUŽBI ZA PRAVNE, PERSONALNE I OPĆE POSLOVE NA UNIVERZITETU U SARAJEVU – FILOZOFSKOM FAKULTETU“ – na adresu:**

**Univerzitet u Sarajevu - Filozofski fakultet, Franje Račkog br. 1, 71000 Sarajevo.**

**Javni oglas ostaje otvoren 10 dana od dana objave u dnevnim novinama, te na internet stranicama Univerziteta u Sarajevu – Filozofskog fakulteta, Univerziteta u Sarajevu i JU „Služba za zapošljavanje Kantona Sarajevo“.**

Bliže informacije mogu se dobiti na telefon 033/253-240 i e-mail: [alma.music@ff.unsa.ba](mailto:alma.music@ff.unsa.ba).

**Nepotpune i neblagovremene prijave neće se uzeti u razmatranje.**